CELEX: 62007CA0276
Language: lt
Date: 2008-05-15 00:00:00
Title: Byla C-276/07 2008 m. gegužės 15 d. Teisingumo Teismo (septintoji kolegija) sprendimas byloje ( Corte d'appello di Firenze (Italija) prašymas priimti prejudicinį sprendimą) Nancy Delay prieš Università degli studi di Firenze, Istituto nazionale della previdenza sociale (INPS), Italijos Respubliką (Laisvas darbuotojų judėjimas — Diskriminacija dėl pilietybės — Pasikeičiančių lektorių kategorija — Buvę užsienio kalbos lektoriai — Įgytų teisių pripažinimas)

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/10
            
         2008 m. gegužės 15 d. Teisingumo Teismo (septintoji kolegija) sprendimas byloje (Corte d'appello di Firenze (Italija) prašymas priimti prejudicinį sprendimą) Nancy Delay prieš Università degli studi di Firenze, Istituto nazionale della previdenza sociale (INPS), Italijos Respubliką
   
   (Byla C-276/07) (1)
   
   (Laisvas darbuotojų judėjimas - Diskriminacija dėl pilietybės - „Pasikeičiančių lektorių“ kategorija - Buvę užsienio kalbos lektoriai - Įgytų teisių pripažinimas)
   (2008/C 171/17)
   Proceso kalba: italų
   Prašymą priimti prejudicinį sprendimą pateikęs teismas
   Corte d'appello di Firenze
   Šalys pagrindinėje byloje
   
      Ieškovė: Nancy Delay
   
      Atsakovai: Università degli studi di Firenze, Istituto nazionale della previdenza sociale (INPS), Italijos Respublika
   Dalykas
   EB 39 straipsnio aiškinimas — Buvusių užsienio kalbos lektorių įgytų teisių pripažinimas — Taikant kultūrinių mainų susitarimą su kitomis valstybėmis narėmis įdarbinti lektoriai („lettori di scambio“) — Bylose C-212/99 ir C-119/04 nustatytų principų taikomumas
   Rezoliucinė dalis
   EB 39 straipsnio 2 dalis draudžia, kad pasikeičiančio lektoriaus terminuotą darbo sutartį pakeitus kalbos dėstytojo neterminuota sutartimi, ieškovės pagrindinėje byloje situacijoje esančio asmens atžvilgiu būtų atsisakyta pripažinti nuo pirmojo įdarbinimo dienos įgytas teises, o tai turėtų pasekmių darbo užmokesčio augimui, darbo stažui ir darbdavio mokamoms socialinio draudimo įmokoms, jeigu panašioje situacijoje esančio vietinio darbuotojo teisės būtų pripažintos. Nacionalinis teismas turi išnagrinėti, ar taip yra pagrindinėje byloje nagrinėjamu atveju
   
      (1)  OL C 211, 2007 9 8.